Diari Oficial de la Generalitat Valenciana


Sumari del DOGV 7985, del 22-02-2017 (2017/1124)

RESOLUCIÓ de 19 de gener de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'aprova el Pla local de prevenció d'incendis forestals del terme municipal de l'Alfàs del Pi.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7985

Data del DOGV
:   22-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1124


Data del document
:   19-01-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alfàs del Pi, l'
    * administració local

RESOLUCIÓ de 19 de gener de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'aprova el Pla local de prevenció d'incendis forestals del terme municipal de l'Alfàs del Pi. [2017/1124]  
La Llei 3/1993, de 9 de desembre, forestal de la Comunitat Valenciana, estableix en l'article 55.3 que les entitats locals amb terrenys forestals en el seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.  
El Pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana, fins al municipi.  
El Reglament de la Llei 3/1993, forestal, de la Comunitat Valenciana, aprovat per Decret 98/1995, de 16 de maig, del Govern Valencià, estableix en els articles 138 i 140 clarament els continguts mínims que haurà de contindre un pla local de prevenció, que són: descripció física, econòmica i sociològica del municipi, inventari i divisió en zones en funció del seu risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors. L'article 141 del Reglament de la Llei 3/1993, forestal de la Comunitat Valenciana, aprovat per Decret 98/1995, de 16 de maig, del Govern Valencià, estableix l'òrgan competent per a la seua aprovació, a proposta de la direcció general corresponent.  
El Decret 7/2015, de 29 de juny, modificat per Decret 10/2015, de 7 de juliol, ambdós del president de la Generalitat, així com el Decret 103/2015, de 7 de juliol, del Consell, van assignar les competències en prevenció d'incendis forestals a la Conselleria d'Agricultura, Medi Ambient, Canvi Climàtic i Desenvolupament Rural.  
  
El Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, en l'article 19 estableix que la Direcció General de Prevenció d'Incendis Forestals és la que assumeix les funcions en matèria de direcció i gestió de les polítiques de prevenció d'incendis forestals de les muntanyes o terrenys forestals de la Comunitat Valenciana.  
El Pla local de prevenció d'incendis forestals de l'Alfàs del Pi (Alacant) va ser aprovat pel Ple de l'Ajuntament en sessió ordinària de data 27 de maig de 2016.  
D'acord amb l'anterior, vist que el Pla compleix el que disposa la legislació vigent en la matèria i a proposta de la directora general de Prevenció d'Incendis Forestals, resolc:  
  
U. Aprovació del Pla  
Aprovar el Pla local de prevenció d'incendis de l'Alfàs del Pi (Alacant) com a directriu tècnica en la matèria en l'àmbit del municipi.  
  
El Pla està estructurat en els blocs següents:  
I. Memòria  
1. Introducció  
1.1. Antecedents  
1.2. Objectius  
1.3. Aprovació del Pla local de prevenció d'incendis forestals  
1.4. Vigència del Pla  
1.5. Situació del terme municipal  
1.6. Marc normatiu  
2. Descripció del municipi  
2.1. Medi físic  
2.2. Medi socioeconòmic  
3. Anàlisi de risc d'incendis  
3.1. Estudi històric d'Incendis  
3.2. Risc d'inici d'incendis  
3.3. Perillositat  
4. Àrees d'especial protecció  
4.1. Àrees d'especial protecció provisional  
4.2. Zones urbanitzades  
4.3. Àrees d'especial protecció  
5. Prioritat de defensa  
6. Inventari de mitjans i infraestructures existents  
6.1. Inventari de mitjans de vigilància propis i mobilitzables  
6.2. Protocol d'actuació en funció dels distints graus de preemergència  
7. Inventari d'infraestructures existents  
7.1. Xarxa viària  
7.2. Àrees tallafocs, tractaments sobre la vegetació i franges de seguretat  
7.3. Xarxa hídrica  
8. Proposta d'actuacions  
8.1. Proposta de prevenció de causes  
8.2. Actuacions sobre causes estructurals  
8.3. Proposta d'infraestructures  
9. Prioritats d'actuació  
10. Programació temporal  
11. Programació econòmica  
12. Conclusions finals  
13. Dates i firmes  
II. Annexos a la memòria  
- Annex I. Document fotogràfic  
- Anexo II. Normes tècniques demarcació forestal d'Altea  
III. Plans  
1. Localització. E: 1:25.000  
2. Usos del sòl. E: 1:25.000  
3. Interfície urbana - forestal. E: 1:25.000  
4. Interfície agrícola - forestal. E: 1:25.000  
5. Models de combustible. E: 1:25.000  
6. Mapa de pendents. E: 1:25.000  
7. Risc d'inici d'incendis. E: 1:25.000  
8. Perillositat. E: 1:25.000  
9. Risc acumulat. E: 1:25.000  
10. Àrees d'especial protecció definitives. E: 1:25.000  
11. Prioritats de defensa. E: 1:25.000  
12. Pirotècnia. E: 1:25.000  
13. Infraestructures urbanes existents. E: 1:25.000  
14. Infraestructures hídriques. E: 1:25.000  
15. Àrees tallafocs previstes. E: 1:25.000  
  
Dos. Caràcter subsidiari  
Les disposicions contingudes en el Pla local de prevenció d'incendis forestals de l'Alfàs del Pi constitueixen la directriu tècnica en aquesta matèria en l'àmbit del municipi, sense perjudici del seu caràcter subsidiari en la seua aplicació a les establides en la normativa general de prevenció d'incendis forestals i en la Resolució de 2 de juliol de 2013, del conseller de Governació i Justícia, per la qual s'aprova el Pla de prevenció d'incendis forestals de la demarcació forestal d'Altea (DOCV 7063, 09.07.2013).  
  
Tres. Vigència del Pla  
Amb caràcter general el Pla té una vigència de deu anys amb revisions parcials cada cinc anys.  
  
Quatre. Modificacions del Pla local de cremes  
Es faculta la directora general de Prevenció d'Incendis Forestals perquè en l'àmbit de les seues competències, puga aprovar posteriors modificacions de les disposicions previstes en el Pla local de cremes inclòs dins de la normativa del present Pla local de prevenció d'incendis forestals.  
  
Contra la present resolució, que entrarà en vigor l'endemà de la publicació en el Diari Oficial de la Generalitat Valenciana, les persones interessades podran interposar recurs contenciós administratiu en el termini de dos mesos, comptats a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana de conformitat amb el que disposa l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 de gener de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.